ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
தொழிலாளர் மற்றும் வேலைவாய்ப்புத் துறைகளில் பயிற்சி மற்றும் கல்வியைத் தொடர்வதற்காக இந்தியா-இத்தாலி இடையேயான புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், தொழிலாளர் மற்றும் வேலைவாய்ப்புத் துறையில் பயிற்சி மற்றும் கல்விக்காக இந்தியா-இத்தாலி இடையே புரிந்துணர்வு உடன்படிக்கை மேற்கொள்ள ஒப்புதல் அளிக்கப்பட்டது.
பலன்கள்:
உலக அளவில் நேர்த்தியான முறையில் பணியாற்றுவதை ஊக்குவிப்பதற்காக பயிற்சி மற்றும் கல்வி நடவடிக்கைகளை விரிவாக்கம் செய்ய இந்த புரிந்துணர்வு உடன்படிக்கை வழிவகை செய்ய உள்ளது.
- பயிற்சி வழிமுறைகள் மற்றும் தொழில்நுட்பங்கள் குறித்து கூட்டு பயிற்சி வகுப்புகளை நடத்துதல்;
- பல்வேறுபட்ட சமூக அமைப்புகளை கொண்டவர்களுக்கு புதிய பயிற்சி மாதிரிகளை உருவாக்குதல்;
- தொழிலாளர் மற்றும் வேலைவாய்ப்பில் பல்வேறு கருத்துருக்களில் தனிப்பட்ட பயிற்சித் திட்டங்களுக்கு ஏற்பாடு செய்தல்;
- பயிற்சி வழிமுறைகளை மதிப்பீடு செய்தல்;
- பயிற்சி வகுப்புகளில், குறிப்பாக, தொழிலாளர் நிர்வாக விவகாரத்தில், சிறந்த நடைமுறைகளை பரிமாறிக் கொள்தல்; பயிற்சி முறைகளை உருவாக்குவதில் ஒவ்வொரு நாடும் மற்றொரு நாட்டுக்கு உதவிசெய்தல் மற்றும் கல்விப் பயணங்களுக்கு ஏற்பாடு செய்தல்
- புலமை மற்றும் தகவல் பரிமாறிக் கொள்வதற்காக பயிற்றுநர்களை பரிமாறிக் கொள்தல்
மிகப்பெரும் மாற்றம்:
உலக அளவில் பணிச்சூழலில் ஏற்பட்டுள்ள சவால்களை எதிர்கொள்வதற்காக இருதரப்பு கல்வி நிறுவனங்களும் தொழில்நுட்பத் திறனை வலுப்படுத்திக் கொள்ள புரிந்துணர்வு ஒப்பந்தம் உதவும். வி.வி.கிரி தேசிய தொழிலாளர் கல்வி நிறுவனத்தை ஆசிய-பசிபிக் பிராந்தியத்தில் முன்னணி பயிற்சி நிறுவனமாக மாறச் செய்யும்.
பின்னணி:
- நொய்டா-வில் உள்ள தன்னாட்சி அதிகாரம் பெற்ற அமைப்பான வி.வி.கிரி தேசிய தொழிலாளர் கல்வி நிறுவனத்துக்கும், துரின் பகுதியில் உள்ள சர்வதேச தொழிலாளர் அமைப்பின் சர்வதேச பயிற்சி மையத்துக்கும இடையே 2012-ம் ஆண்டில் புரிந்துணர்வு உடன்படிக்கை கையெழுத்தானது. இந்த கல்வி நிறுவனங்களுக்கு இடையே தொழில் துறை ஒத்துழைப்பை முறைப்படுத்தும் நோக்கில், இந்த புரிந்துணர்வு ஒப்பந்தம் மேற்கொள்ளப்பட உள்ளது.
- துரின் பகுதியில் 1964-ம் ஆண்டில் உருவாக்கப்பட்ட சர்வதேச பயிற்சி மையம், சர்வதேச அளவில் தொழிலாளர்களுக்கு பல்வேறு கோணங்களில் பயிற்சி அளிப்பதை முக்கிய நோக்கமாகக் கொண்டு செயல்படுகிறது. வேலைவாய்ப்பு, தொழிலாளர், மனிதவள மேம்பாடு, திறன் வளர்ப்பு ஆகியவற்றில் சர்வதேச வல்லுநர்களை அதிக அளவில் கொண்டுள்ள அமைப்பாக சர்வதேச பயிற்சி மையம் திகழ்கிறது.
பிரதமர் அலுவலகம்
ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்குப் பிரதமர் வாழ்த்து தெரிவித்துள்ளார்
ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்குப் பிரதமர் திரு.நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது;
“ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்கு வாழ்த்துக்கள். இந்தியா – ஹங்கேரி உறவுகளை நெருக்கமாகவும், நட்பு ரீதியாகவும் மேலும் வலுப்படுத்த உங்களுடன் தொடர்ந்து பணியாற்றுவதை எதிர்நோக்கியிருக்கிறேன்.”
நிதி அமைச்சகம்
பினாமி சொத்துக்கள் அடையாளம் காணுதல்
பினாமி சொத்து பரிவர்த்தனைகள் தடுப்பு சட்டம் 1988 பினாமி பரிவர்த்தனை  திருத்த சட்டம் 2016 ஆக திருத்தம் செய்யப்பட்டு பினாமி சொத்துக்கள் எந்த வகையில் கையகப்படுத்தப்பட்டிருந்தாலும் பினாமி பரிவர்த்தனைகளுக்கு தடை விதிக்கிறது.
30.06.2018 வரை ரூ. 4300 கோடிக்கும் அதிகமாக மதிப்பிடப்படும் பினாமி சொத்துக்களை உள்ளடக்கிய 1600 பினாமி பரிவர்த்தனைகள் தற்காலிக முடக்கம் செய்யப்பட்டுள்ளன.
பினாமி சொத்துக்களை அடையாளம் காண இந்திய அரசு பல்வேறு நடவடிக்கைகளை மேற்கொண்டுள்ளது. இந்தியா முழுவதும் 24 அர்ப்பணிக்கப்பட்ட பினாமி தடுப்பு பிரிவுகளை வருமான வரித்துறை அமைத்துள்ளது.
மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் நிதித் துறை இணையமைச்சர் திரு சிவ பிரதாப் சுக்லா இந்த தகவலை தெரிவித்துள்ளார்.
குடியரசுத் துணைத் தலைவர் செயலகம்
மாநிலங்களவையின் 261 ஆவது கூட்டத்தொடரில் அவைத்தலைவர் ஆற்றிய தொடக்க உரை
மாண்புமிகு உறுப்பினர்களே, மாநிலங்களவையின் 261-வது கூட்டத்தொடரின் தொடக்கத்தில் உங்களுக்கு எனது மனமார்ந்த வாழ்த்துக்களை தெரிவித்துக் கொள்கிறேன்.
மாண்புமிகு உறுப்பினர்களே, "சம்விதான் சபாவிலிருந்து தொடங்கி 75 ஆண்டுகால நாடாளுமன்றப் பயணம் - சாதனைகள், அனுபவங்கள், நினைவுகள் மற்றும் கற்றல்கள்" குறித்து சிந்திக்கவும் சுயபரிசோதனை செய்யவும் இந்த அமர்வு பொருத்தமான வாய்ப்பை வழங்குகிறது.
சம்விதான் சபா முதல் அமிர்த காலத்தில் இன்று வரை 70 வருடங்களுக்கும் மேலான பயணத்தில், இந்த புனிதமான வளாகங்கள் பல மைல்கற்களைக் கண்டுள்ளன.
மாண்புமிகு உறுப்பினர்களே இந்த பயணத்தில் 1947 ஆம் ஆண்டு ஆகஸ்ட் 15 ஆம் தேதி நள்ளிரவில் நடந்த இலக்குடன் முயற்சித்தல் முதல் 2017 ஜூன் 30 நள்ளிரவில் புதுமையான தொலைநோக்குப் பார்வை கொண்ட ஜி.எஸ்.டி வரிவிதிப்பு முறை வரை வரலாற்று தருணங்கள் இருந்தன.
அரசியல் நிர்ணய சபையில் மூன்று ஆண்டுகளாக நடைபெற்ற பல்வேறு அமர்வுகளில் நடைபெற்ற விவாதங்கள் கண்ணியம் மற்றும் ஆரோக்கியமான விவாதங்களுக்கு எடுத்துக்காட்டாக அமைந்தன. சர்ச்சைக்குரிய மற்றும் மிகவும் பிளவுபடுத்தும் பிரச்சினைகள் ஒருமித்த உணர்வுடன் விவாதிக்கப்பட்டன. இதிலிருந்து நம் அனைவருக்கும் போதுமான பலன் உள்ளது.
ஆரோக்கியமான விவாதம் மலரும் ஜனநாயகத்தின் அடையாளம். மோதல் போக்கை நாம் கைவிட வேண்டும். இடையூறு மற்றும் குழப்பத்தை ஆயுதபாணியாக்குவது ஒருபோதும் மக்களின் ஒப்புதலைப் பெறாது. ஜனநாயக விழுமியங்களை வளர்ப்பதற்காக நாம் அனைவரும் அரசியலமைப்பு ரீதியாக நியமிக்கப்பட்டுள்ளோம். எனவே மக்களின் நம்பிக்கையை நியாயப்படுத்தி நிரூபிக்க வேண்டும்.
இந்த வாய்ப்பையும் நேரத்தையும் மக்கள் நலனுக்கு அடிபணியச் செய்ய தேசத்திற்கு நாம் கடமைப்பட்டுள்ளோம்.
மதிப்பிற்குரிய உறுப்பினர்களே, நினைவு கூர்ந்து பெருமைப்படுத்தவும் இது ஒரு சந்தர்ப்பம்:
நமது உறுதியான சுதந்திரப் போராட்ட வீரர்கள். உண்மையான அர்த்தத்தில் ஜனநாயக உரிமைகளுக்காகப் போராடிய முன்னோடிகள் அவர்கள்;
நமது அறிவார்ந்த அரசியலமைப்பு மூதாதையர்கள் - அவர்கள் தொலைநோக்கு பார்வை கொண்டவர்கள், அவர்கள் நீண்ட விவாதங்கள் மற்றும் விவாதங்களுக்குப் பிறகு, காலத்தின் சோதனையை எதிர்கொண்ட ஒரு அரசியலமைப்பை எங்களுக்கு வழங்கினர்;
நமது சிந்தனையாளர்களும், அரசியல்வாதிகளும் மீண்டும் மீண்டும் அரசியலமைப்பு கொள்கைகளை மதித்து, கடைபிடித்து, அரசியலமைப்பின் சாராம்சத்தை மக்களிடம் கொண்டு சென்று ஜனநாயக மயமாக்கியுள்ளனர்.
சிவில் சர்வீஸ் - அரசு இயந்திரம் சுதந்திரமாகவும் நியாயமாகவும் செயல்படுவதை உறுதி செய்வதில் இரவும் பகலும் உறுதியாக இருக்கும் அதிகாரிகள்
இறுதியாக, நாடாளுமன்ற ஜனநாயகத்தின் மீது ஆழமான நம்பிக்கையும் அசைக்க முடியாத நம்பிக்கையும் கொண்டிருந்த வெகுஜனங்களே அதைத் தக்கவைத்துக் கொண்டு, ஜனநாயக விழுமியங்களை மறுக்கும் மிக மோசமான முயற்சியை முறியடித்தனர்.
எனவே, நமது ஜனநாயகத்தின் வெற்றி, "இந்திய மக்களாகிய நாம்" என்ற கூட்டு முயற்சியாகும்.
நிதி அமைச்சகம்
மகாராஷ்டிராவின் சாலை மேம்பாட்டுக்கு ஆசிய வளர்ச்சி வங்கி 177 மில்லியன் டாலர் கடன்
மகாராஷ்டிரா மாநிலத்தில் 450 கி.மீ தூரத்துக்கு நெடுஞ்சாலைகள் மற்றும் முக்கிய சாலைகள் மேம்படுத்த 177 மில்லியன் டாலர் கடன் ஒப்பந்தத்தில் ஆசிய வளர்ச்சி வங்கியும், மத்திய அரசும் கையெழுத்திட்டுள்ளன.
இந்த ஒப்பந்தத்தில் மத்திய நிதியமைச்சகத்தின் பொருளாதார விவகாரங்கள் துறை கூடுதல் செயலாளர் திரு சமீர் குமார் காரே, ஆசிய வளர்ச்சி வங்கியின் இந்திய இயக்குனர் திரு கெனிச்சி யோகாயாமா ஆகியோர் கையெழுத்திட்டனர்.
இத்திட்டம் மகாராஷ்டிரா மாநிலத்தில் கிராமங்கள் மற்றும் நகர்ப்புற சாலைகள் இணைப்பை மேம்படுத்தும், வேலை வாய்ப்பை உருவாக்கும், இதன் மூலம் இப்பகுதியின் பொருளாதாரம் மேம்படும் என திரு. சமீர் குமார் காரே கூறினார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665841
(Visitor Counter : 146
எரிசக்தி அமைச்சகம்
பசுமைப் பாதையில் செல்வதற்கான இலக்குகளை நிர்ணயிக்குமாறு தொழில்துறையினருக்கு திரு ஆர். கே. சிங், அறிவுறுத்தல்
மத்திய மின்சாரம் மற்றும் புதுப்பிக்கத்தக்க எரிசக்தி துறை அமைச்சர் திரு. ஆர். கே. சிங், பசுமை ஆற்றல் குறித்த கூட்டத்திற்கு தலைமை தாங்கினார். மெய்நிகர் வடிவில் கூட்டம் நடைபெற்றது. கிட்டத்தட்ட 500 பங்கேற்பாளர்கள் கூட்டத்தில் கலந்து கொண்டனர் சுமார் 50 பேர் நேரில் கலந்து கொண்டனர். பங்கேற்பாளர்கள் பசுமை திறந்த அணுகல் விதிகள் தொடர்பாக அவர்கள் எதிர்கொள்ளும் பல்வேறு பிரச்சனைகளை எழுப்பினர்.
நிகழ்ச்சியில் பேசிய திரு. சிங், பசுமை நடவிடிக்கைகளை நோக்கிய இலக்குகளை நிர்ணயித்து, பசுமை ஆற்றல் திறந்த அணுகல் விதிகளைப் பயன்படுத்தி நியாயமான விலையில் பசுமை மின்சாரத்தைப் பெறவும், பசுமையான மற்றும் நிலையான சூழலுக்கு பங்களிக்கவும் தொழில்துறை தலைவர்களுக்கு அழைப்பு விடுத்தார். "பசுமை ஆற்றல் திறந்த அணுகல் விதிகள், 2022, இந்தியா பசுமையாக மாறுவதற்கான ஒரு முக்கிய படியாகும். 2030 ஆம் ஆண்டிற்கான இந்தியாவின் புதுப்பிக்கப்பட்ட இலக்குக்கு ஏற்ப உமிழ்வை 45% குறைக்கிறது. இது மின் செலவைக் கணிசமாகக் குறைக்க உதவும். நீங்கள் அனைவரும் புதிய விதிகளைப் பயன்படுத்திக் கொள்ளவும், எதிர்கால சந்ததியினருக்கு பசுமையான கிரகத்தை விட்டுச் செல்வதற்கான தொலைநோக்குப் பார்வையுடன் செயல்படவும் நான் விரும்புகிறேன்,” என்று அமைச்சர் கூறினார்.
தொழிற்துறையால் பசுமை ஆற்றல் திறந்த அணுகல் விதிகளை ஏற்றுக்கொள்வதற்குத் தேவைப்படும் ஒழுங்குமுறை, கொள்கை, வெளியேற்ற உள்கட்டமைப்பு, இணைப்பு, உள்ளிட்ட அனைத்து சாத்தியமான உதவிகளும் தொழில்துறைக்கு வழங்கப்படும் என உறுதியளிக்கப்பட்டது.
பசுமை ஆற்றல் திறந்த அணுகல் விதிமுறைகள், பசுமை எரிசக்தி உற்பத்தி, கொள்முதல், நுகர்வு ஆகியவற்றை ஊக்குவிப்பதற்காக அறிவிக்கப்பட்டுள்ளன.
சிறு அளவிலான நுகர்வோர் திறந்த அணுகல் மூலம் புதுப்பிக்கத்தக்க சக்தியை வாங்க முடியும்.
மின்விநியோக நிறுவனங்களிடம் இருந்து, பசுமை மின்சாரத்தை வழங்குவதற்கு நுகர்வோருக்கு உரிமை உண்டு. தகுதியான நுகர்வோருக்கு பசுமை மின்சாரத்தை வழங்குவதற்கு நிறுவனம் கடமைப்பட்டிருக்கும்.
வணிக மற்றும் தொழில்துறை நுகர்வோர் தானாக முன்வந்து பசுமை மின்சாரத்தை வாங்க அனுமதிக்கப்படுகிறார்கள்.
பசுமை மின்சாரத்தை பயன்படுத்தும் நுகர்வோருக்கு பசுமை சான்றிதழ் வழங்கப்படும்.
மின்சாரச் சட்டம் 2003 இன் படி, பசுமை மின்சாரத்துக்கான கட்டணம் பொருத்தமான ஆணையத்தால் தீர்மானிக்கப்படும்.
சிறப்பு சேவைகள் மற்றும் கட்டுரைகள்
வட்டார நிலையிலான ‘அஞ்சல் குறை தீர்ப்பு’ முகாம் 2022 மார்ச் 10 அன்று தமிழ்நாடு அஞ்சல் வட்டம் நடத்துகிறது
இந்திய அஞ்சல் துறையின் தமிழ்நாடு அஞ்சல் வட்டம் 2022 மார்ச் 10 அன்று  காலை 11.00 மணிக்கு தலைமை போஸ்ட் மாஸ்டர் ஜெனரல், தமிழ்நாடு வட்டம், அண்ணாசாலை, சென்னை-600 002 என்ற முகவரியில் உள்ள அலுவலகத்தில் ‘அஞ்சல் குறை தீர்ப்பு’ முகாமை நடத்துகிறது.
தமிழ்நாடு வட்ட தலைமை போஸ்ட் மாஸ்டர் ஜெனரலும், வட்டார அஞ்சல் குறை தீர்ப்பு முகாமின் தலைவரும், அஞ்சல் துறையின் வாடிக்கையாளர்கள் குறைகளை கேட்டறிந்து அவற்றுக்கு தீர்வு காண்பார்கள். அஞ்சல் சேவைகள் குறித்த தங்களின் குறைகளை
திருமதி எம்.விஜயலட்சுமி, உதவி இயக்குனர் , தலைமை போஸ்ட் மாஸ்டர் ஜெனரல் அலுவலகம், தமிழ்நாடு வட்டம், சென்னை – 600 002.
என்ற முகவரிக்கு அல்லது
pg.tn@indiapost.gov.in என்ற மின்னஞ்சல் முகவரிக்கு டக் அதாலத் என்ற தலைப்புடன் வாடிக்கையாளர்கள் 04.03.2022 அன்று அல்லது அதற்கு முன் அனுப்பி வைக்க வேண்டும்.
அஞ்சல் பரிமாற்றம், விரைவு அஞ்சல் பொருட்கள், பார்சல்கள், பணவிடைகள், சேமிப்பு வங்கி, பண சான்றிதழ்கள், கவுன்ட்டர் சேவைகள் ஆகியவற்றில் கால தாமதம் போன்ற அஞ்சல் துறை சேவைகள் தொடர்பான குறைகள் இதில் அடங்கும்.
இத்தகைய குறைகள் குறித்த புகார்களை அனுப்பும் போது அவை தொடர்பான அனைத்து விவரங்களையும் இணைத்து அனுப்புமாறு தமிழ்நாடு வட்ட தலைமை போஸ்ட் மாஸ்டர் ஜெனரல் வெளியிட்ட செய்திக் குறிப்பில் தெரிவித்துள்ளார்.
நீர்வளத் துறை அமைச்சகம்
வெள்ள முன்னெச்சரிக்கைக்காக கூகுள் நிறுவனத்துடன் அரசு இணைந்து செயல்படும்
இந்தியாவில் திறன்மிக்கவெள்ள மேலாண்மைக்கு உதவ கூகுள் நிறுவனத்துடன் மத்திய நீர்வள ஆணையம் இணைந்து செயல்படும் என்று மத்திய நீர்வளத்துறை, நதி மேம்பாடு, கங்கை புத்துயிரூட்டல் துறை இணைந்து செயல்படும் என்று திரு. நிதின் கட்கரி கூறினார். மத்திய நீர்வள ஆணையம் , நீர் வளத்துறையில் இந்தியாவின் மிகப் பெரிய தொழில்நுட்ப அமைப்பாகும். கூகுள் நிறுவனத்துடன் இந்த ஆணையம் ஒப்பந்தத்தில் நுழைந்துள்ளது. செயற்கை நுண்ணறிவு இயந்திர கற்றல் மற்றும் புவிவெப்பமாகுதல் வரைபடம் ஆகியவற்றில் கூகுள் நிறுவனம் உருவாக்கிய அதிநவீன முன்னேற்றங்களுடன் கூட்டு ஒப்பந்தத்தில் நுழைந்துள்ளது. குறிப்பாக வெள்ள நிவாரணம் மற்றும் வெள்ளம் தொடர்பான தகவல்களை இதன் மூலம் அறியலாம். இந்த முயற்சியின் மூலம் இடர் மேலாண்மை முகமைகள் தீவிரமான நீர்வழி நிகழ்வுகளை சிறந்த முறையில் சமாளிக்க உதவும்.
இந்த ஒப்பந்தத்தின் கீழ், மத்திய நீர்வள ஆணையம் மற்றும் கூகுள் நிறுவனம் செயற்கை நுண்ணறிவு, இயந்திரம் கற்றல், புவி வெப்பமயல் வரைபடம், நீரியல் கண்காணிப்பு ஆகியவற்றில் தனது தொழில்நுட்பத்தை கீழ்கண்ட துறையில் பகிர்ந்து கொள்கின்றன.  வெள்ளப் பெருக்கை முன்கூட்டியே கண்டறியும் அமைப்புகளை மேம்படுத்துவதுடன் இது இலக்கை சுட்டிக்காட்டக்கூடிய வெள்ள எச்சரிக்கைகளை வழங்க உதவுகிறது.  வெள்ளப் பெருக்கினை உருவப்படுத்தவும் வெள்ள மேலாண்மையை மேம்படுத்துவதற்காக கூகுள் எர்த் என்ஜின் என்ற மென்பொருளை பயன்படுத்தி உயர் முன்னுரிமை ஆராய்ச்சி மற்றும்  இந்தியாவின் நதி திட்டங்களை விளக்கும் தேசிய அளவிலான கண்காட்சியை உருவாக்குவதற்கான கலாச்சார திட்டத்தை ஏற்படுத்த உதவும்..
(Visitor Counter : 130
மத்திய அமைச்சரவை
இடம் பெயர்ந்தோர் / சிக்கித் தவிக்கும் இடம் பெயர்ந்தோருக்கு உணவு தானியங்களை ஒதுக்க சுய-சார்பு இந்தியா தொகுப்புக்கு அமைச்சரவை ஒப்புதல் அளித்தது
சுமார் 8 கோடி இடம் பெயர்ந்தோர் / சிக்கித் தவிக்கும் இடம் பெயர்ந்தோருக்கு, இரு மாதங்களுக்கு  இலவசமாக மாதத்துக்கு தலா 5 கிலோ உணவு தானியங்களை மத்தியத் தொகுப்பில் இருந்து வழங்குவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்தேதியிட்டு ஒப்புதல் அளித்துள்ளது.
இதற்கு உணவு மானியமாகத் தோராயமாக ரூ 2,982.27 கோடி தேவைப்படும். மேலும், மாநிலங்களுக்கிடையேயான போக்குவரத்து செலவு, கையாளும் செலவு, விற்பனையாளர் லாபம்/ கூடுதல் விற்பனையாளர் லாபம் ஆகியவற்றுக்குத் தேவைப்படும் ரூ 127.25 கோடியையும் மத்திய அரசே முழுவதும் ஏற்றுக் கொள்ளும். எனவே, இந்திய அரசின் மொத்த மானியம் ரூ 3,109.52 கோடி என மதிப்பிடப்படுகிறது.
கொவிட்-19 மூலமாக ஏற்பட்டுள்ள பொருளாதார சிக்கலினால் பாதிக்கப்பட்டுள்ள இடம் பெயர்ந்தோர் / சிக்கித் தவிக்கும் இடம் பெயர்ந்தோரின் துன்பங்களை இந்த ஒதுக்கீடு குறைக்கும்.
பிரதமர் அலுவலகம்
அமெரிக்க அதிபருடன் பிரதமர் சந்திப்பு
பிரதமர் திரு.நரேந்திர மோடி அரசுமுறைப் பயணமாக அமெரிக்காவுக்குப் பயணம் மேற்கொண்டுள்ளார். அவர் வெள்ளை மாளிகைக்கு இன்று காலை சென்றபோது அதிபர் திரு.ஜோசப் பைடன், முதல் பெண்மணி டாக்டர் ஜில் பைடன் ஆகியோர் அவரை பாரம்பரிய முறையில் வரவேற்றனர். ஆயிரக்கணக்கான இந்திய வம்சாவளி அமெரிக்கர்கள் பிரதமரை வரவேற்கும் இந்த நிகழ்ச்சியில் கலந்து கொண்டனர்.
வரவேற்புக்குப் பின்னர் பிரதமர் அதிபர் பைடனுடன் ஆக்கப்பூர்வமான பேச்சுவார்த்தை நடத்தினார். இந்தப் பேச்சுவார்த்தை இரு தலைவர்கள் மட்டத்திலும். பிரதிநிதிகள் மட்டத்திலும் நடைபெற்றது. வர்த்தகம் மற்றும் முதலீடு, பாதுகாப்பு, எரிசக்தி, பருவநிலை மாற்றம். மக்களுக்கு இடையிலான உறவுகள் ஆகிய விஷயங்களில், இரு நாடுகளுக்கும் இடையே மிக நீண்ட காலமாக இருந்து வரும் நட்புறவு மற்றும் வளர்ந்து வரும் ஒத்துழைப்பைப் பராமரிக்க இரு தலைவர்களும் இசைவு தெரிவித்தனர்.
இருநாட்டு உறவை புதிய உச்சத்திற்குக் கொண்டு செல்வதற்கான வலுவான அடித்தளம் அமைக்கும் விழுமியங்களை பகிர்ந்து கொண்ட தலைவர்கள் பரஸ்பர நம்பிக்கை மற்றும் புரிந்துணர்வை தொடர உறுதிபூண்டனர். சிக்கலான உருவெடுத்து வரும் பொருளாதாரங்கள் போன்ற முன்முயற்சிகள் மூலம் அபரிமித வளர்ச்சி ஏற்பட்டிருப்பதை பாராட்டிய அவர்கள், விரிவான விநியோகச் சங்கிலிகளை கட்டமைக்க பாதுகாப்பு தொழில்நுட்ப ஒத்துழைப்பை மேம்படுத்தும் விருப்பத்தையும் தெரிவித்தனர். முக்கிய கனிமங்கள் மற்றும் விண்வெளி துறைகளில் ஒத்துழைப்பு வலுப்படுத்தப்பட்டிருப்பதை அவர்கள் வரவேற்றனர்.
பருவநிலை மாற்றத்தை எதிர்த்து நடவடிக்கை எடுக்கவும். நிலையான வருங்காலத்தை எட்டவுமான தங்களது உறுதிப்பாட்டை இரு தலைவர்களும் மீண்டும் வலியுறுத்தினர். தூய்மையான, புதுப்பிக்கத்தக்க எரிசக்தியை மேம்படுத்தவும், பருவநிலை முன்முயற்சிகளில் இணைந்து செயல்படவும் ஏற்ற வழிமுறைகள் குறித்து அவர்கள் விவாதித்தனர்.
இந்தியா, அமெரிக்கா நாடுகளின் மக்களுக்கு மட்டுமல்லாமல் உலக சமுதாயத்திற்கும் பயனளிக்கும், பன்னோக்கு விரிவான உலக உத்திபூர்வ கூட்டாண்மையை மேலும் வலுப்படுத்துவது குறித்த தங்களது உறுதிப்பாட்டை இரு தலைவர்களும் வெளிப்படுத்தினர். பரஸ்பர நலன் சார்ந்த பிராந்திய மற்றும் உலக விஷயங்கள் குறித்தும் விவாதம் நடைபெற்றது.
அதிபர் பைடன், முதல் பெண்மணி ஆகியோர் அளித்த அன்பான வரவேற்புக்கு பிரதமர் தமது நன்றியையும், பாராட்டையும் தெரிவித்துக் கொண்டார். வரும் செப்டம்பர் மாதம் புதுதில்லியில் நடைபெற உள்ள ஜி20 தலைவர்கள் உச்சி மாநாட்டிற்கு அதிபர் பைடனை வரவேற்பதை ஆவலுடன் எதிர்நோக்குவதாக அவர் தெரிவித்தார்.
குடிநீர் மற்றும் சுகாதார அமைச்சகம்
மத்தியப் பிரதேசம் இந்த ஆண்டு அக்டோபரில் திறந்தவெளியில் மலம்கழித்தல் இல்லாத மாநிலம்  ஆகிறது
இந்த ஆண்டு காந்தி பிறந்த நாளான அக்டோபர் 2 ஆம் தேதி முதல் மத்தியப் பிரதேசம், திறந்தவெளியில் மலம்கழித்தல் இல்லாத  மாநிலமாக அறிவிக்கப்பட உள்ளதாக அம்மாநில முதல்வர் திரு.சிவராஜ் சிங் சவுகான் தெரிவித்துள்ளார். மகாத்மா காந்தியின் 150 ஆவது பிறந்தநாளான 2019 அக்டோபர் 2 ஆம் தேதிக்குள் நாடு முழுவதும் திறந்தவெளியில் மலம் கழித்தல் இல்லாத நிலையை அடைவதற்காகக் காலக்கெடு விதிக்கப்பட்டிருந்த நிலையில் அதற்கு ஓராண்டு முன்னதாக மத்தியப் பிரதேசம் அதனை நிறைவேற்றுகிறது.
போபாலில் நடைபெற்ற பொதுநிகழ்ச்சி ஒன்றில் இந்த அறிவிப்பு வெளியிடப்பட்டது.
(Visitor Counter : 95
சிறப்பு சேவைகள் மற்றும் கட்டுரைகள்
புதுச்சேரி, பல்கலைக்கழக ஆனந்த ரங்கபிள்ளை நூலகத்தில், பொது மற்றும் பள்ளி நுலகருக்கான 05 நாள் திறன் மேம்பாட்டு பயிற்சி வகுப்பை துணைவேந்தர் அவர்கள் தொடங்கிவைத்தார்
இந்திய அரசின் கலாச்சார அமைச்சகத்தின் கீழ் உள்ள பொது நூலகப் பணியாளர்களுக்கு நூலகங்களுக்கான தேசிய இயக்கத்தின்  05 நாள் திறன் மேம்பாட்டுத் திட்டம் புதுச்சேரி பல்கலைக்கழகத்தில் , புதுச்சேரியில் இன்று தொடங்கியது. பல்கலைக்கழகத்தின் துணைவேந்தர் பேராசிரியர் குர்மீத் சிங் மேற்கண்ட நிகழ்ச்சியைத் தொடங்கிவைத்தார். பேராசிரியர் சிங் தனது உரையில், புத்தகங்களின் முக்கியத்துவம் மற்றும் குடிமக்களிடையே வாசிப்புப் பழக்கத்தை ஏற்படுத்த நூலகங்களின் பயன் குறித்து குறிப்பிட்டார். ஒவ்வொரு பஞ்சாயத்து கிராமத்திலும் நூலகம் அமைக்கும் முயற்சிகள் கிராமத்தில் இருந்துதான் தேசத்தின் உண்மையான முன்னேற்றம் இருக்க வேண்டும் என்ற காந்திய வார்த்தைகளை மேற்கோள் காட்டினார். நவீன தகவல் தொடர்பு தொழில்நுட்பங்களைப் பயன்படுத்தி பொது நூலகங்கள் புதுப்பிக்கப்பட வேண்டும் என்றார். புதுச்சேரியில் இதுபோன்ற பயிற்சித் திட்டத்தை ஏற்பாடு செய்ததற்காக கலாச்சார அமைச்சகத்திற்கு நன்றி தெரிவித்த அவர், எதிர்கால நிகழ்ச்சிகளில் ஒத்துழைக்க விரும்பினார்.
பேராசிரியர். அஜய் பிரதாப் சிங், இயக்குனர் ஜெனரல், RRRLF  மற்றும் கூடுதல் மிஷன் இயக்குனர், NML, மாதிரி நூலகங்களை நிறுவுதல், ஏழை, பின்தங்கிய மற்றும் பின்தங்கிய சமூகத்திற்கு தரமான நூலக சேவைகளை நிரூபிப்பது தொடர்பாக NML மற்றும் RRRLF இன் தேசிய அளவிலான செயல்பாடுகளை குறிப்பிட்டார். கடந்த யூனியன் பட்ஜெட்டின் அறிவிப்பின்படி, கிராம பஞ்சாயத்து மட்டங்களில் நூலகங்களை நிறுவ இந்திய அரசு ரூ. 5000 கோடி ஒதுக்கீடு செய்துள்ளதாகவும், RRRLF உள்ளூர் சமூகத்திற்கு அனைத்து வகையான தேவை அடிப்படையிலான கல்வி ஆதரவை உறுதி செய்ய முயற்சிப்பதாகவும் அவர் குறிப்பிட்டார். நூலக சேவைகளை மேம்படுத்துவதற்கும் CSR தலைமையின் கீழ் முதலீடு செய்ய கார்ப்பரேட் நிறுவனங்கள் மற்றும் பொதுத்துறை நிறுவனங்கள்  அணுகப்படுகின்றன என்றும் அவர் கூறினார். நூலகங்களின் வருகையை அதிகரிக்க பாரம்பரிய நூலகங்களுக்குப் பதிலாக "வரையறை" நூலகங்கள் என்ற கருத்தை வலியுறுத்தினார்.
பல்கலைக்கழக நூலகர் டாக்டர் எம்.விஜய்குமார், பொது நூலக வல்லுநர்களுக்கான திறன் மேம்பாட்டுத் திட்டத்தின் முக்கியத்துவத்தை விளக்கி, நிகழ்ச்சிக்கு வருகை தந்த ஆந்திரா, தெலுங்கானா, கர்நாடகா, புதுச்சேரி, தமிழ்நாடு மற்றும் கேரளா ஆகிய மாநிலங்களில் இருந்து வருகை தந்த விருந்தினர்கள் மற்றும் பங்கேற்பாளர்கள் அனைவரையும் வரவேற்றார்.
நூலகங்களின் மேலாண்மை, நவீன தகவல் தொழில்நுட்ப திறன்களின் பயன்பாடு, நூலக தன்னியக்கமாக்கல், சமூக ஊடகங்களின் பயன்பாடு, மென்மையான மற்றும் தனிப்பட்ட திறன்கள், பாதுகாப்பு மற்றும் பாதுகாப்பு நுட்பங்கள் போன்றவற்றில் 62 நூலக வல்லுநர்களுக்கு இந்தப் பயிற்சித் திட்டத்தில் பயிற்சி அளிக்கப்படும்..
பாண்டிச்சேரி பல்கலைக்கழகத்தின் தேர்வுக் கட்டுப்பாட்டாளர், என்எம்எல் திட்ட அலுவலர் ஸ்ரீ தீபஞ்சன் சட்டர்ஜி, புதுச்சேரி பல்கலைக்கழகத்தின் மனிதவள மேம்பாட்டு மைய இயக்குநர், டீன்ஸ் பள்ளி, துறைத்தலைவர், ஆசிரியர், நிர்வாக அலுவலர்கள் மற்றும் நூலகக் குழுவினர் உள்ளிட்ட பலர் கலந்துகொண்டனர்.
புதுவை பல்கலை, ஆனந்த ரங்கபிள்ளை நுலகத்தின் மூத்த உதவி நுலகர் முனைவர்.மு. பாஸ்கர் அவர்கள் நன்றி உரை கூறினார்.
ரசாயனம் மற்றும் உரங்கள் அமைச்சகம்
நாடு முழுவதும் 750 இடங்களில் பிரதமரின் பாரதிய மக்கள் மருந்தகத் திட்டத்தின் மூலம் சுதந்திரத்தின் 75வது ஆண்டுப் பெருவிழா கொண்டாட்டங்கள்
பிரதமரின் பாரதிய மக்கள் மருந்தக திட்டத்தின் மூலம் நாடு முழுவதும் 750 இடங்களில் சுதந்திரத்தின் 75வது ஆண்டுப் பெருவிழா கொண்டாட்டங்கள் 10.10.2021 அன்று நடைபெற்றன. இந்தத் திட்டத்தை அமல்படுத்தும் முகமையான இந்திய மருந்துப் பொருட்கள் மற்றும் மருத்துவக் கருவிகள் குழுவின் மூலம் இந்த விழாக்கள் நடைபெற்றன.
முழு நாள் நிகழ்ச்சிகளில் சுகாதார பரிசோதனை முகாம்கள் நடத்தப்பட்டதோடு, 75 வயதிற்கும் மேற்பட்ட மூத்தக் குடிமக்களுக்கு முதலுதவி பெட்டிகள் விலையின்றி வழங்கப்பட்டன. நாடு முழுவதும் சுமார் ஒரு லட்சம் பேர் சுகாதார பரிசோதனை முகாம்களில் கலந்துகொண்டனர்.
கர்நாடக மாநிலம் பெங்களூருவில் நடைபெற்ற விழாவில் மத்திய சுகாதாரம் மற்றும் மக்கள் நல்வாழ்வு, ரசாயனம் மற்றும் உரத்துறை அமைச்சர் டாக்டர் மன்ஷுக் மண்டாவியா, கர்நாடக முதலமைச்சர் திரு.பசவராஜ் பொம்மை உள்ளிட்ட பலர் கலந்துகொண்டனர்.
பிரதமர் அலுவலகம்
மத்திய அமைச்சர் திரு.ராம் விலாஸ் பஸ்வான் மறைவுக்கு பிரதமர் இரங்கல்
மத்திய அமைச்சர் திரு.ராம் விலாஸ் பஸ்வான் மறைவையொட்டி பிரதமர் திரு.நரேந்திரமோடி இரங்கல் தெரிவித்துள்ளார்.
தமது தொடர் டிவிட் பதிவுகளில் இரங்கல் தெரிவித்துள்ள பிரதமர், “வார்த்தைகளுக்கு அப்பாற்பட்டு எனக்கு துக்கம் ஏற்பட்டுள்ளது. நமது தேசத்துக்கு வேறு யாரையும் கொண்டு இட்டு நிரப்பமுடியாத அளவுக்கு வெற்றிடம் ஏற்பட்டுள்ளது. திரு.ராம் விலாஸ் பஸ்வான் அவர்களின் மரணம் எனக்கு ஏற்பட்ட தனிப்பட்ட இழப்பாகும். ஒரு நண்பரை, மதிப்புமிக்க சகாவை, ஒவ்வொரு ஏழையும் கண்ணியத்துடன் வாழ்க்கை நடத்துவதை உறுதி செய்வதில் மிகுந்த ஆர்வம் கொண்ட ஒருவரை நான் இழந்து விட்டேன்.
திரு.ராம் விலாஸ் பஸ்வான் அவர்கள், கடின உழைப்பு மற்றும் உறுதிப்பாட்டுடன் அரசியலில் வளர்ச்சி பெற்றார். நமது ஜனநாயகத்தின் மீது நடந்த அவசர நிலை பிரகடனம் என்ற தாக்குதலுக்கு எதிராக ஒரு இளம் தலைவராக கொடுங்கோன்மையை எதிர்த்தார். அவர் மிகச்சிறந்த அமைச்சர் மற்றும் நாடாளுமன்ற உறுப்பினராகத் திகழ்ந்தார். பல்வேறு கொள்கை முடிவுகளில் நீடித்த பங்களிப்பை வழங்கி உள்ளார்.
திரு. ராம்விலாஸ் பஸ்வான் அவர்களுடன் இணைந்து தோளோடு தோள் நின்று பணியாற்றியது வியக்கத்தக்க அனுபவமாகும். அமைச்சரவை கூட்டத்தின் போது அவரது குறுக்கீடுகள் நுண்ணறிவு கொண்டவையாக இருந்தன. அரசியல் ஞானத்திலிருந்து, ஆளுகை விவகாரங்களை கையாளுவதில் ராஜதந்திரியாகவும் புத்திசாலியாகவும் திகழ்ந்தார். அவரது குடும்பத்தினருக்கும், அவரது ஆதரவாளர்களுக்கும் என் ஆழ்ந்த இரங்கலைத் தெரிவித்துக்கொள்கின்றேன். ஓம் சாந்தி” என்று கூறி உள்ளார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662895
(
குடியரசுத் தலைவர் செயலகம்
பூசல்களைத் தீர்ப்பது மட்டுமே நீதித் துறையின் முக்கிய நோக்கமல்ல, நீதியை நிலை நாட்டுவதும் அவசியம்: குடியரசுத் தலைவர் வலியுறுத்தல்
பூசல்களைத் தீர்ப்பது மட்டுமே நீதித் துறையின் முக்கிய நோக்கமல்ல, நீதியை நிலை நாட்டுவதும் அவசியம் என்றும் உரிய காலத்தில் நீதி வழங்குவதன் மூலம் இதனை செயல்படுத்த முடியும் என்றும் குடியரசுத் தலைவர் திரு ராம் நாத் கோவிந்த் வலியுறுத்தியுள்ளார்.
மத்தியப்பிரதேச மாநிலத்தின் ஜபல்பூரில் அகில இந்திய மாநில நீதித்துறை அகாடமியின் இயக்குநர்களுக்கான ஓய்விடத்தை இன்று தொடங்கி வைத்துப் பேசிய அவர் இதனைத் தெரிவித்தார்.
நீதித்துறையில் தொழில்நுட்பத்தின் பயன்பாடு அதிகரித்திருப்பதற்கு மகிழ்ச்சி தெரிவித்த குடியரசுத் தலைவர், நாடு முழுவதும் சுமார் 18,000 நீதிமன்றங்கள் கணினி மயமாக்கப்பட்டிருப்பதாகவும், 2021 ஜனவரி மாதம் வரை பொதுமுடக்கக் காலத்திலும் சுமார் 76 லட்சம் வழக்குகள் காணொலி நீதிமன்றங்கள் வாயிலாக விசாரிக்கப்பட்டதாகவும் தெரிவித்தார்.
நாட்டின் நீதித்துறையில் கீழமை நீதிமன்றங்கள் முக்கிய பங்கு வகிப்பதாகக் குறிப்பிட்ட குடியரசுத் தலைவர், சட்ட மாணவர்களை தலைசிறந்த நீதிபதிகளாக மாற்றும் முயற்சியில் அவர்களுக்கு நீதித்துறை சிறப்பான பயிற்சிகளை வழங்குவதாகவும், அதேபோல் மாவட்ட நீதிமன்றங்களில் நிலுவையில் உள்ள வழக்குகளை விரைந்து முடிக்க ஏதுவாக நீதிபதிகள் உள்ளிட்ட இதர நீதித்துறை சார்ந்த பணியாளர்களுக்கும் பயிற்சி வழங்கப்பட வேண்டியது அவசியம் என்றும் அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702868
ஜல்சக்தி அமைச்சகம்
மத்திய நீர்வளத்துறை அமைச்சர் மற்றும் கோவா முதலமைச்சர் இருவரும் காணொலிக் காட்சி வாயிலாக கூட்டாக இணைந்து ஜல் ஜீவன் இயக்கத்தை அமல்படுத்துவதற்கான ஆய்வுக்கூட்டத்தை நடத்தினர்
மத்திய நீர்வளத்துறை அமைச்சர் திரு. கஜேந்திர சிங் ஷெகாவத் கோவா முதல்வர் திரு. பிரமோத் சாவந்த் உடன் காணொலிக் காட்சி வாயிலாக இன்று ஜல் ஜீவன் இயக்கத்தை மாநிலத்தில் செயல்படுத்தப்படுவது குறித்து விவாதித்தார். நாட்டின் அனைத்து கிராமப்புற வீடுகளுக்கும் குடிநீரை வழங்கும் இலக்குடன், மாநிலங்களுடன் இணைந்து, ஜல் ஜீவன் இயக்கம் செயல்படுத்தப்பட்டு வருகிறது. இந்த இயக்கத்தின் முக்கிய நோக்கம் முழுமையான செயல்பாடு, அதாவது கிராமத்தில் உள்ள ஒவ்வொரு குடும்பமும் தங்கள் வீடுகளில் குழாய் நீர் இணைப்பு பெறுவதாகும்.
2020-21 க்குள் அனைத்து வீடுகளுக்கும் 100% குழாய் இணைப்புகளை வழங்க கோவா திட்டமிட்டுள்ளது. மாநிலத்தில் உள்ள 2.6 லட்சம் வீடுகளில், 2.29 லட்சம் வீடுகளில் வீட்டு குழாய் இணைப்பு உள்ளது. 2019-20 ஆம் ஆண்டில், மாநிலத்தால் 1025 வீட்டு குழாய் இணைப்புகளை மட்டுமே வழங்க முடிந்தது. 2020-21 ஆம் ஆண்டில், இதுவரை 4,500 வீடுகளுக்கு குழாய் இணைப்புகள் வழங்கப்பட்டுள்ளன.